- Բոլթոնի պաշտոնական հայտարարությունները մամլո ասուլիսներում մի փոքր տարբերվում են հարցազրույցների ժամանակ նրա ասածներից: Իհարկե, նա գովել ամերիկյան ռազմական տեխնիկան, բայց միևնույն ժամանակ ասել է, որ հակամարտության կողմերին զենք վաճառելու որոշում չկա: Այսպես թե այնպես, Հայաստանն այդքան գումար չունի Միացյալ Նահանգներից զենք գնելու համար: Վաշինգտոնը պետք է ձեռնպահ մնա զենք վաճառելուց ղարաբաղյան հակամարտության կողմերին` ինչպես Հայաստանին, այնպես էլ Ադրբեջանին: Դա մեծ սխալ կլինի: Ինչ վերաբերում է ղարաբաղյան հակամարտությանը՝ այստեղ միայն ցանկություններ են հնչել այն մասին, որ կողմերը հանգեն փոխադարձ ընդունելի լուծման: Այսօր Միացյալ Նահանգների առաջնահերթ խնդիրն Իրանը և Ռուսաստանն են, այլ ոչ՝ Ղարաբաղը: